钦定古今图书集成/明伦汇编/氏族典/第224卷 > 《廖用贤尚友录》 > 扬雄
## 钦定古今图书集成/明伦汇编/氏族典/第224卷 > 《廖用贤尚友录》 > 扬雄

按《汉书扬雄传》：“雄字子云，蜀郡成都人。少好学，不为
章句，博览无所不见。为人简易佚荡，口吃不能剧谈，
好湛思。少耆欲，好《司马相如赋》，每作赋常拟为式。孝
成帝时，有荐雄文似相如者，上方郊祠甘泉泰畤以
求嗣，召雄待诏承明之庭，还奏《甘泉赋》以风，又上《河
东》《校猎》《长杨》诸赋。雄见诸子，各以其知舛驰及太史”
公记六国，历楚、汉，讫麟止，不与圣人同是非，颇谬于
经。故人时有问雄者，常用法应之，撰以为《十三经》，象
《论语》，号曰《法言》。